रीवा. स्वास्थ्य केन्द्र में डॉक्टरों की लापरवाही मरीजों की जान पर बन आई है। मौसमी बीमारियों का कहर बढ़ता जा रहा है। जिससे ओपीडी 200 के पार पहुंच चुकी है। वहीं अस्पताल में अव्यवस्था की हालत यह है कि डॉक्टर कक्ष से नदारद रहते हैं और मरीज उनके इंतजार में परेशान होते हैं। इतना ही नहीं प्रसूताओं को अस्पताल में दवा नहीं मिलती, बाहर की दवाइयां लिखी जाती हैं। यह हाल सामुदायिक स्वास्थ्य केन्द्र सेमरिया का है।